
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  ............./..............................
.............................................................................................................................................................................
 
Referat de aprobare

privind justificarea intabulării definitive a imobilului teren în suprafață de 2609 m2 situat în Drobeta Turnu Severin, Zona Taverna Sârbului, identificat cu NC 69676
1) Motivul emiterii actului administrativ cu caracter normativ
             Prin cererea nr.26165/05 iulie 2022  în baza înscrisurilor menționate în Extrasul de carte funciară nr. 49696/14 noiembrie 2024, anexat, Municipiul Drobeta Turnu Severin în calitate de proprietar al bunurilor aparținând UAT- Drobeta Turnu Severin a înscris în Cartea Funciară nr. 69676  imobilul în suprafață de 2609 m2 din Drobeta Turnu Severin, Zona Taverna Sârbului, imobil ce are NC 69676 .  Înscrierea are caracter provizoriu. 

              Potrivit dispozițiilor art. 23 din Legea nr. 7/1996 privind cadastrul și publicitatea imobiliară, republicată, cu modificările și completările ulterioare ,, Cartea Funciară este alcătuită din titlu, indicând numărul ei şi numele localităţii în care este situat imobilul, precum şi din 3 părţi:

A. partea I, referitoare la descrierea imobilelor, care va cuprinde:

a) numărul de ordine şi cel cadastral al imobilului;

b) suprafaţa imobilului, reieşită din măsurători cadastrale, destinaţia, adresa administrativă, categoriile de folosinţă şi, după caz, construcţiile. Scoaterea definitivă şi temporară din circuitul agricol a imobilelor situate în intravilanul aprobat potrivit legii se face prin autorizaţia de construire.

c) planul imobilului cu descrierea imobilului constituie anexa la partea I a cărţii funciare, întocmită conform regulamentului aprobat prin ordin cu caracter normativ al directorului general al Agenţiei Naţionale, care se publică în Monitorul Oficial al României, Partea I;,,.

            Art. 24 din același act normativ  prevede că ,, Înscrierile în cartea funciară sunt: intabularea, înscrierea provizorie şi notarea. Cazurile, condiţiile şi regimul juridic al acestor înscrieri sunt stabilite de Codul civil, iar procedura de înscriere în cartea funciară, de prezenta lege şi de regulamentul aprobat prin ordin cu caracter normativ al directorului general al Agenţiei Naţionale. Dreptul de proprietate şi celelalte drepturi reale asupra unui imobil se vor înscrie în cartea funciară pe baza înscrisului autentic notarial sau a certificatului de moştenitor, încheiate de un notar public în funcţie în România, a hotărârii judecătoreşti rămase definitivă şi irevocabilă sau pe baza unui act emis de autorităţile administrative, în cazurile în care legea prevede aceasta, prin care s-au constituit ori transmis în mod valabil.
            În ceea ce privește dispozițiile Codului Civil în materie de înscriere provizorie în cartea funciară arătăm că potrivit dispozițiilor art. 898  înscrierea provizorie în cartea funciară are loc:
...............................................................

c) dacă se dobândeşte un drept tabular înscris provizoriu, iar dispozițiile art. 899 stabilesc că: Înscrierea provizorie are ca efect dobândirea, modificarea sau stingerea unui drept tabular de la data înregistrării cererii, sub condiţia şi în măsura justificării ei. Justificarea înscrierii provizorii a fost realizată la momentul înscrierii (05 iulie 2022) prin înscrisurile menționate în extrasul de carte funciară.

          Având în vedere situația de fapt și de drept prezentată, raportat la dispozițiile art. 36 alin.1 din Legea nr. 18/1991 precum și la faptul că până în prezent nu au fost înregistrate și notate în cartea funciară niciun litigiu cu privire la imobilul teren în discuție apreciem că se impune adoptarea unei hotărâri de către Consiliul Local al municipiului Drobeta Turnu Severin privind aprobarea justificării intabulării definitive  în cartea funciară a imobilului teren în suprafață de 2609 m2 din Drobeta Turnu Severin, Zona Taverna Sârbului, identificat cu NC 69676.
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro (Monitorul Local).
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,                                                           
                                                                                Cristian Mură

